Deretter prøved bandet flere ganger å få til et opptak som var like bra da de skulle gjøre de «ekte» opptakene i Trident Studios. Opptaket som Mike Stone mikset var det eneste som bandet syntes var akseptabelt, og var det som ble sluppet på single. I opptaket synger Freddie Mercury alle harmoni-vokalpartiene i koret (tatt opp på flere spor) og Brian May synger «two steps nearer to my grave» i stedet for Mercury (som gjorde det live og i tidligere versjoner av sangen). I dette opptaket brukes ikke akustisk gitar, EMI Music Publishings bladmusikk viser minst syv partier for elektrisk gitar. Et av disse bruker en fremtredende faseringseffekt.